《将溯端水而上贻二三知己》
明代·陈子升

村居无计隐烟萝，强走江关无奈何。举案妇愁储粟尽，牵衣儿竞念书多。

行同老马犹知路，食有嘉鱼且放歌。寄语离居数君子，道心随处恐消磨。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。